नयी दिल्ली सात जुलाई भाषा आम आदमी पार्टी आप ने उसके तीन विधायकों के खिलाफ एक महिला के साथ दुर्व्यवहार की शिकायत पर दर्ज की गयी प्राथमिकी को अवैध बताते हुये दावा किया कि अदालत में यह मामला पहुंचने पर इसे भी खारिज कर दिया जायेगा।
आप ने विधायकों के खिलाफ दर्ज प्राथमिकी को अवैध बताया
डिसक्लेमर:यह आर्टिकल एजेंसी फीड से ऑटो-अपलोड हुआ है। इसे नवभारतटाइम्स.कॉम की टीम ने एडिट नहीं किया है।
autoingestionfeed | भाषा | Updated: Jul 7, 2017, 8:35 PM
नयी दिल्ली सात जुलाई भाषा आम आदमी पार्टी आप ने उसके तीन विधायकों के खिलाफ एक महिला के साथ दुर्व्यवहार की शिकायत पर दर्ज की गयी प्राथमिकी को अवैध बताते हुये दावा किया कि अदालत में यह मामला पहुंचने पर इसे भी खारिज कर दिया जायेगा।
आप की दिल्ली इकाई के प्रवक्ता सौरभ भारद्वाज ने दलील दी कि प्राथमिकी दर्ज कराने वाली महिला आदतन शिकायतकर्ता है और उसने विधानसभा परिसर में अनधिकृत रूप से प्रवेश कर स्वयं कानून को तोड़ा है। पिछले महीने विधानसभा के विशेष सत्र के दौरान आप विधायकों अमानतुल्ला खान, सोमनाथ भारती और जरनैल सिंह पर एक महिला के साथ बदसलूकी करने की शिकायत पर पुलिस ने कल प्राथमिकी दर्ज की है।
भारद्वाज ने आज संवाददाता सम्मेलन में पार्टी विधायकों के खिलाफ प्राथमिकी के संदर्भ में दिल्ली पुलिस की भूमिका को भी सवालों के घेरे में लेते हुये कहा कि घटना के दिन 28 जून को शिकायतकर्ता महिला नेता प्रतिपक्ष विजेन्द्र गुप्ता द्वारा जारी पास पर विधानसभा परिसर में दाखिल हुयी थी। जबकि उस दिन गुप्ता सदन से गैरहाजिर थे और महिला ने सदन की दर्शकदीर्घा में प्रवेश करने करने का प्रयास किया जबकि उसके पास नेता प्रतिपक्ष के कार्यालय तक जाने की अनुमति वाला पास था। इसके अगले दिन 29 जून को फिर वही महिला आप से निलंबित विधायक कपिल मिश्रा की कार चलाते हुए विधानसभा परिसर में दाखिल हुई।
भारद्वाज ने कहा कि घटनाक््रुम विधानसभा की सुरक्षा में तैनात दिल्ली पुलिस की भूमिका को संदेह के घेरे में ला खड़ा करता है। उन्होंने दलील दी पिछले साल जून में नगर निगमों के रामलीला मैदान में आयोजित विशेष सत्र के दौरान भी आप पार्षद राकेश कुमार के साथ भाजपा पार्षदों ने मारपीट की और दिल्ली पुलिस मूकदर्शक बनी रही। उन्होंने कहा कि उस समय दिल्ली पुलिस ने सदन की कार्यवाही का हवाला देते हुये मेयर की अनुमति के बिना प्राथमिकी दर्ज नहीं की जबकि अब विधानसभा अध्यक्ष की अनुमति के बिना ही आप विधायकों के खिलाफ आदतन शिकायतकर्ता महिला की शिकायत पर प्राथमिकी दर्ज कर ली गयी।
भाषा
Navbharat Times News App: देश-दुनिया की खबरें, आपके शहर का हाल, एजुकेशन और बिज़नेस अपडेट्स, फिल्म और खेल की दुनिया की हलचल, वायरल न्यूज़ और धर्म-कर्म... पाएँ हिंदी की ताज़ा खबरें डाउनलोड करें NBT ऐप
लेटेस्ट न्यूज़ से अपडेट रहने के लिए NBT फेसबुक
पेज लाइक करें
Web Title : Hindi News from Navbharat Times, TIL Network
hin_Deva hin_Deva hin_Deva eng_Latn hin_Deva hin_Deva hin_Deva hin_Deva awa_Deva hin_Deva hin_Deva mag_Deva eng_Latn